钦定古今图书集成/明伦汇编/宫闱典/第135卷 > 《梁从吉遥郡团练使入内内侍省副都知》
## 钦定古今图书集成/明伦汇编/宫闱典/第135卷 > 《梁从吉遥郡团练使入内内侍省副都知》

前人

敕：祖宗之化，自家刑国。故虽左右近习之臣，莫不好
善而知义，彬彬然有士君子之风焉。具官梁从吉，庄
重有守，温良寡过。给事宫省，知无不为。服勤边徼，克
有成绩。改锡戎团之命，进助内宰之政。益励素守，以
称异恩。